Balistička raketa
<s>Balistička raketa je raketa koja prati suborbitalnu balističku putanju leta sa ciljem dostavljanja bojeve glave na unapred određenu metu.</s><s>Navođena je samo tokom relativno kratke inicijalne faze leta, a kasnije njenim letom upravljaju zakoni orbitalne mehanike i balistike.</s><s>Do sada napravljene balističke rakete kao pogon tokom leta koriste hemijske raketne motore raznih tipova.</s>

<s>Raketa može biti u velikoj meri balistička a ipak sposobna za određene manevre izbegavanja, kao što se tvrdi za raketu Bulava koja je u razvoju.</s><s>U tom slučaju se ponekad koristi izraz kvazibalističke rakete.</s>

<s>Prva balistička raketa je bila A-4, poznata pod oznakom V-2.</s><s>Razvila ju je Nacistička Nemačka tokom tridesetih i četrdesetih godina dvadesetog veka, pod vođstvom Valtera Dornbergera.</s><s>Prvo uspešno lansiranje V-2 je izvedeno 3. oktobra, 1942. a u upotrebu je ušla 6. septembra, 1944, kada je gađan Pariz, a dva dana kasnije je gađan London.</s><s>Do kraja Drugog svetskog rata je lansirano preko 3000 ovih raketa.</s>

<s>Putanja balističke rakete se deli na tri dela: Deo tokom koga raketa koristi pogon motora, deo slobodnog leta, koji čini najveći deo leta, i faza ponovnog ulaza, kada raketa ponovo ulazi u Zemljinu atmosferu.</s>

<s>Balističke rakete mogu da se lansiraju sa fiksiranih ili mobilnih lansirnih mesta, uključujući vozila, letelice, brodove i podmornice.</s><s>Faza leta tokom koga se koristi pogon motora može da traje od nekoliko desetina sekundi do nekoliko minuta, i može da se sastoji od više raketnih stadijuma.</s>

<s>Kada se isključi pogon, raketa ulazi u fazu slobodnog leta.</s><s>Kako bi prešle velike razdaljine, balističke rakete se obično lansiraju u suborbitalne svemirske letove; kada su u pitanju interkontinentalne balističke rakete, najveća visina dostignuta tokom slobodnog leta je oko 1200 km.</s>

<s>Povezano 
 Krstareća raketa
 Raketa zemlja-zemlja
 Kvazibalistička raketa</s>

<s>Literatura</s>

<s>Vojna enciklopedija, Beograd, 1970., knjiga prva, str. 445 i 446.</s>

<s>Raketno oružje
Raketa</s>

